stanford-oval/wikipedia huggingface dataset:
ลิเวอร์มอเรียม
ประวัติการค้นพบและการศึกษา

เมื่อ ธันวาคม พ.ศ. 2543 (2000) คณะวิจัยจากสถาบันความร่วมมือเพื่อการวิจัยนิวเคลียร์ ดุบนา สหพันธรัฐรัสเซีย ประกาศผลการค้นพบ รูปแบบการสลายตัวของลิเวอร์มอเรียม ซึ่งสังเคราะห์ได้ในปฏิกิริยาระหว่าง ซีเรียม-248 กับ แคลเซียม-48 โดยไอโซโทป ลิเวอร์มอเรียม-292 มีครึ่งชีวิตประมาณ 18 มิลลิวินาที (0.018 วินาที) และสลายตัวเป็น ฟลีโรเวียม-288
การค้นพบดังกล่าวกำลังรอการยืนยัน โดยปีก่อนหน้านั้นมีประกาศผลการค้นพบที่ถูกปลอมข้อมูลขึ้น
เมื่อ 11 พฤษภาคม พ.ศ. 2544 (2001) สถาบันฯ รายงานผลการสังเคราะห์ลิเวอร์มอเรียมได้เป็นอะตอมที่สอง โดยสมบัติความเสถียรที่นานกว่าธาตุอันดับต้นในคาบเดียวกัน เช่นเดียวกับฟลีโรเวียม แสดงถึงขอบเขตของหมู่เกาะแห่งเสถียรภาพที่ขยายขึ้น เป็นไปตามที่คาดหวังไว้ในทฤษฎี
เมื่อ พ.ศ. 2547 สถาบันฯ สามารถยืนยันสังเคราะห์ลิเวอร์มอเรียมได้อีกวิธีหนึ่ง คือด้วยการวิเคราะห์จากผลลัพธ์สุดท้ายของธาตุได้จากการสลายตัว
เมื่อเดือนพฤษภาคม พ.ศ. 2552 คณะทำงานร่วมรายงานการค้นพบโคเปอร์นิเซียมและได้รับรองการค้นพบไอโซโทป 283Cn ซึ่งถือว่าเป็นการค้นพบลิเวอร์มอเรียม ในปี พ.ศ. 2554 IUPAC ประเมินผลการค้นพบของทีมดุบนาและยอมรับว่าเป็นเอกลักษณ์ที่น่าเชื่อถือธาตุ 116
ดูเพิ่ม

การค้นพบธาตุเคมี
หมู่เกาะแห่งเสถียรภาพ
เชิงอรรถ

↑  Flerovium and Livermorium – Periodic Table of Videos
↑  "Element 114 is Named Flerovium and Element 116 is Named Livermorium" (ภาษาอังกฤษ). สหภาพเคมีบริสุทธิ์และเคมีประยุกต์ระหว่างประเทศ. 2012-05-31. คลังข้อมูลเก่าเก็บจากแหล่งเดิมเมื่อ 2012-06-02.
↑  [http://link.aps.org/abstract/PRC/v74/e044602 Oganessian Yu. Ts. & team. Physical Review Letters journal vol.74, 2006. หน้า 044602, Synthesis of the isotopes of elements 118 and 116 in the 249Cf and 245Cm + 48Ca fusion reactions
↑  [http://link.aps.org/abstract/PRC/v63/e011301 Oganessian Yu. Ts. & team. Physical Review C Letters journal vol.63, 2000. หน้า 011301, Observation of the decay of 292116
↑  เมื่อ พ.ศ. 2542 (1999) คณะวิจัยจากศูนย์ปฏิบัติการนานาชาติลอว์เรนซ์เบิร์กลีย์ มหาวิทยาลัยแคลิฟอร์เนีย สหรัฐอเมริกา ประกาศการค้นพบธาตุ ลิเวอร์มอเรียม และ ออกาเนสซอน ([http://link.aps.org/abstract/PRL/v83/p1104 Victor Ninov & team. Physical Review C Letters journal vol.83, 1999. หน้า 1104, Observation of Superheavy Nuclei Produced in the Reaction of 86Kr with 208Pb) 
แต่ต้องถอนการประกาศในปีต่อมา เพราะนักวิจัยอื่นไม่สามารถจำลองตามได้ (Editorial note on the preceding) 
และเมื่อ มิถุนายน พ.ศ. 2545 (2002) ผู้อำนวยการศูนย์ปฏิบัติการแถลงว่าผลการค้นพบธาตุทั้งสองเป็นผลจากการแต่งข้อมูลของ Ninov
↑  R.C.Barber; H.W.Gaeggeler;P.J.Karol;H. Nakahara; E.Verdaci; E. Vogt (2009). "Discovery of the element with atomic number 112" (PDF). Pure Appl. Chem. 81: 1331. doi:10.1351/PAC-REP-08-03-05. คลังข้อมูลเก่าเก็บจากแหล่งเดิม (IUPAC Technical Report)เมื่อ 2009-06-17. สืบค้นเมื่อ 2011-06-10.{{cite journal}}:  CS1 maint: multiple names: authors list (ลิงก์)
↑  Barber, Robert C.; Karol, Paul J.; Nakahara, Hiromichi; Vardaci, Emanuele; Vogt, Erich W. (2011). "Discovery of the elements with atomic numbers greater than or equal to 113 (IUPAC Technical Report)". Pure and Applied Chemistry: 1. doi:10.1351/PAC-REP-10-05-01.
อ้างอิง และแหล่งข้อมูลอื่น

WebElements.com
Apsidium.com เก็บถาวร 2008-09-17 ที่ เวย์แบ็กแมชชีน
Second postcard from the island of stability เก็บถาวร 2008-12-05 ที่ เวย์แบ็กแมชชีน
จังหวัดโฆรอซอน

| จังหวัดโฆรอซอน استان خراسان |
| --- | --- |
จังหวัดในอดีต
ที่ตั้งของจังหวัดโฆรอซอนใต้ในประเทศอิหร่าน (ก่อน-2004)
ประเทศ:  อิหร่าน
สิ้นสุดเมื่อ: กันยายน 2004
เขตเวลา: UTC+03:30 (IRST)
 • ฤดูร้อน  (เวลาออมแสง): UTC+04:30 (IRST)
ภาษาหลัก: เปอร์เซีย
โฆรอซอน (เปอร์เซีย: استان خراسان) เป็นจังหวัดในภาคเหนือของประเทศอิหร่าน แต่ในอดีตที่เรียกว่าพื้นที่ทางตะวันออกที่มีขนาดใหญ่และภาคตะวันออก-ภาคเหนือของจักรวรรดิเปอร์เซีย
เป็นจังหวัดที่ใหญ่ที่สุดของประเทศอิหร่านจนถูกแบ่งออกเป็นสามจังหวัดในเดือนกันยายนปี 2004:
โฆรอซอนเหนือ
โฆรอซอนใต้
โฆรอซอนแรแซวี
บางส่วนของจังหวัดที่ถูกเพิ่มเข้าไป
บางส่วนทางใต้ ซีสถานและบาโลชิสถาน
บางส่วนทางตะวันตก ยาซด์
จักรพรรดิชะฮันคีร์

| จักรพรรดิชะฮันคีร์ |
| --- | --- |

จักรพรรดิเเห่งจักรวรรดิโมกุล
รัชสมัย: 29 ตุลาคม ค.ศ. 1605 -  8 พฤศจิกายน ค.ศ. 1627
ราชาภิเษก: 24 ตุลาคม ค.ศ. 1605, เมืองอัครา
รัชกาลก่อนหน้า: สมเด็จพระจักรพรรดิอัคบาร์
รัชกาลถัดไป: สมเด็จพระจักรพรรดิชาห์ชะฮัน

พระราชสมภพ: 20 กันยายน ค.ศ. 1569 ฟาเตห์ปุรสีกรี เมืองอัครา
สวรรคต: 8 พฤศจิกายน ค.ศ. 1627 ฉินครห์สิรี
พระอัครมเหสี: มนภาวตีพาอี นูร์ ชะฮัน โชธพาอี
พระราชบุตร: นิซาร์ เบกุม กุสเรา มีร์ซา เปอร์เวซ บะฮาร์ บานู เบกุม ชาห์ชะฮัน ชาห์รีอาร์ ชะฮันทาร์ชาห์
นูรุดดีน สะลีม ชะฮันคีร์
ราชวงศ์: ตีมูร์
พระราชบิดา: สมเด็จพระจักรพรรดิอัคบาร์
พระราชมารดา: โชธาพาอี
นูรุดดีน สะลีม ชะฮันคีร์ (เปอร์เซีย: نورالدین سلیم جهانگیر, ราชสมภพ 20 กันยายน ค.ศ. 1569 - สวรรคต 8 พฤศจิกายน ค.ศ. 1627) พระปรมาภิไธย นูรุดดีน  มาจากภาษาอาหรับที่มีความหมายว่า  แสงแห่งศรัทธา ส่วนชะฮันคีร์ มาจากภาษาเปอร์เซียที่มีความหมายว่า ผู้พิชิตโลก
สมเด็จพระจักรพรรดิชะฮันคีร์ เป็นพระราชโอรสองค์ที่สามในสมเด็จพระจักรพรรดิอัคบาร์ กับพระนางโชธาพาอี ทรงครองราชย์สมบัติต่อจากพระชนกในปี ค.ศ. 1605 เมื่อมีพระชนมายุได้ 37 พรรษา ก่อนเสด็จขึ้นครองราชย์ พระองค์ทรงก่อการกบฏต่อพระบิดาหลายครั้ง แต่ก็ได้รับพระราชทานอภัยโทษ  พระองค์มีพระมเหสีเอกที่ทรงรักมากที่สุดคือ นูร์ ชะฮัน ซึ่งเป็นหญิงม่าย โดยในรัชสมัยของพระองค์ กัปตันวิลเลียม ฮอกินส์ (William Hawkins) ตัวแทนบริษัทอินเดียตะวันออกของอังกฤษ ได้เข้ามาติดต่อค้าขายกับอินเดีย
พระองค์เสด็จสวรรคตเมื่อวันที่ 8 พฤศจิกายน ค.ศ. 1627 ระหว่างทางที่มาจากกัศมีร์ สิริพระชนมายุได้ 58 พรรษา
แหล่งข้อมูลอื่น

The World Conqueror: Jahangir เก็บถาวร 2010-05-28 ที่ เวย์แบ็กแมชชีน
Tūzuk-i-Jahangīrī Or Memoirs of Jahāngīr
| ก่อนหน้า |  | จักรพรรดิชะฮันคีร์ |  | ถัดไป |
| --- | --- | --- | --- | --- |
| สมเด็จพระจักรพรรดิอักบัร |  |   จักรพรรดิแห่งจักรวรรดิโมกุล  (29 ตุลาคม ค.ศ. 1605 -  8 พฤศจิกายน ค.ศ. 1627) |  | สมเด็จพระจักรพรรดิชาห์ชะฮัน |
จาฟาร์ ปานาฮี

| جعفر پناهی จาฟาร์ ปานาฮี |
| --- | --- |
ปี 2007
สารนิเทศภูมิหลัง
เกิด:  (1960-07-11) 11 กรกฎาคม ค.ศ. 1960 (64 ปี) Mianeh, อิหร่าน
อาชีพ: ผู้กำกับภาพยนตร์
จาฟาร์ ปานาฮี (เปอร์เซีย: جعفر پناهی) เกิดเมื่อวันที่ 11 กรกฎาคม ค.ศ. 1960 เป็นผู้สร้างภาพยนตร์ชาวอิหร่าน หนึ่งในผู้สร้างภาพยนตร์ที่มีอิทธิพลที่สุดในวงการคลื่นลูกใหม่ของอิหร่าน เขามีชื่อเสียงจากการเป็นนักทฤษฎีภาพยนตร์และนักวิจารณ์ เขาได้รับหลายรางวัลภาพยนตร์ รวมถึงรางวัลสิงโตทองคำ จากเทศกาลภาพยนตร์เวนิซ และรางวัลหมีเงิน จากเทศกาลภาพยนตร์เบอร์ลิน
กูชชี

| กูชชี |
| --- | --- |
นคร
กูชชี
พิกัด:  37°59′31″N 45°02′13″E﻿ / ﻿37.99194°N 45.03694°E﻿ / 37.99194; 45.03694
ประเทศ:  อิหร่าน
จังหวัด: อาเซอร์ไบจานตะวันตก
เทศมณฑล: โอรูมีเย
อำเภอ: แอนแซล
ประชากร (2016)
 • ทั้งหมด: 2,787 คน
เขตเวลา: UTC+3:30 (เวลามาตรฐานอิหร่าน)
กูชชี (เปอร์เซีย: قوشچی) เป็นนครและเมืองหลักในอำเภอแอนแซล เทศมณฑลโอรูมีเย จังหวัดอาเซอร์ไบจานตะวันตก ประเทศอิหร่าน
ประวัติ

กูชชีเคยเป็นเมืองหลักของตำบลแอนแซเลโชมอลี ก่อนที่จะยกสถานะนี้ให้แก่หมู่บ้านแกแรฮ์บอฆใน ค.ศ. 1990
ประชากร

จากสำมะโนแห่งชาติ ค.ศ. 2006 นครนี้มีประชากร 2,832 คนใน 828 ครัวเรือน ต่อมาในสำมะโน ค.ศ. 2011 มีประชากรลดลงเหลือ 2,526 คนใน 844 ครัวเรือน และสำมะโนล่าสุดใน ค.ศ. 2016 นครนี้มีประชากร 2,787 คนใน 935 ครัวเรือน
ชอฮ์นอเม

| --- | --- |
บาห์รามที่ 5 และCourtiers Entertained by Barbad the Musician (from a manuscript in the Brooklyn Museum)
ผู้ประพันธ์: เฟร์โดว์ซี
ผู้แปล: เจมส์ แอทกินสัน อาร์เธอร์และเอ็ดมอน วอร์เนอร์ รูเบน เลวี ดิก เดวิส บะฮ์มัน โซฮ์รับจิ สูรติ และมัซบัน เกียรา
ประเทศ: จักรวรรดิกาสนาวิยะห์
ภาษา: ภาษาเปอร์เซียคลาสสิก
หัวเรื่อง: ประมวลเรื่องปรัมปราเปอร์เซีย, ประวัติศาสตร์ประเทศอิหร่าน
ประเภท: มหากาพย์แห่งชาติ
ชนิดสื่อ: เอกสารที่เขียนด้วยมือ
เรื่องก่อนหน้า: โฆดอย-นอเม 
ข้อความ: ชอฮ์นอเม ที่ วิกิซอร์ซ
ชอฮ์นอเม (เปอร์เซีย: شاهنامه, Šāhnāmeh, [ʃɒːhnɒːˈme]; "คัมภีร์กษัตริย์") เป็นโคลงมหากาพย์เรื่องยาวเขียนโดยกวีชาวเปอร์เซีย เฟร์โดว์ซี ระหว่างประมาณ ค.ศ. 977 ถึง 1010 และเป็นมหากาพย์ประจำชาติของอิหร่าน (เปอร์เซีย), อัฟกานิสถาน (คอระซาน), ทาจิกิสถาน และโลกที่พูดภาษาเปอร์เซีย ประกอบด้วยบทร้อยกรองราว 50,000 บท ชอฮ์นอเม บอกเล่าตำนานและอดีตตามประวัติศาสตร์บางส่วนของจักรวรรดิเปอร์เซียตั้งแต่สร้างโลกจนการพิชิตดินแดนเปอร์เซียของอิสลามในคริสต์ศตวรรษที่ 7 ปัจจุบัน ประเทศอิหร่าน อัฟกานิสถาน และภูมิภาคข้างเคียงซึ่งได้รับอิทธิพลจากวัฒนธรรมเปอร์เซีย (เช่น จอร์เจีย อาร์มีเนีย ตุรกี ดาเกสถาน) รับเอามหากาพย์ประจำชาตินี้
งานนี้มีความสำคัญหลักในวัฒนธรรมเปอร์เซีย ถือว่าเป็นวรรณกรรมยอดเยี่ยม และเป็นการนิยามอัตลักษณ์วัฒนธรรมทางเชื้อชาติ-ชาติของประเทศอิหร่านและอัฟกานิสถานสมัยใหม่ นอกจากนี้ ยังสำคัญต่อผู้เชื่อศาสนาโซโรอัสเตอร์ร่วมสมัย เพราะได้ย้อนรอยความเชื่อมโยงทางประวัติศาสตร์ระหว่างการกำเนิดของศาสนากับการสวรรคตของผู้ปกครองจักรวรรดิซาเซเนียนพระองค์สุดท้ายระหว่างการพิชิตดินแดนของมุสลิมและการหมดอิทธิพลของโซโรอัสเตอร์ในประเทศอิหร่าน
ชอฮ์ดอดโฆดอ (จังหวัดเคร์มอน)

สำหรับเขตการกครองย่อย ดูที่ อำเภอชอฮ์ดอดโฆดอ และ ตำบลชอฮ์ดอดโฆดอ
| ชอฮ์ดอดโฆดอ |
| --- | --- |
หมู่บ้าน
ชอฮ์ดอดโฆดอ
พิกัด: 27°17′10″N 58°15′56″E﻿ / ﻿27.28611°N 58.26556°E﻿ / 27.28611; 58.26556
ประเทศ:  อิหร่าน
จังหวัด: เคร์มอน
เทศมณฑล: กอลเอเยแกนจ์
อำเภอ: ชอฮ์ดอดโฆดอ
ตำบล: ชอฮ์ดอดโฆดอ
ประชากร (2549)
 • ทั้งหมด: 1,172 คน
เขตเวลา: UTC+3:30 (เวลามาตรฐานอิหร่าน)
 • ฤดูร้อน  (เวลาออมแสง): UTC+4:30 (เวลาออมแสงอิหร่าน)
ชอฮ์ดอดโฆดอ (เปอร์เซีย: چاه دادخدا) เป็นหมู่บ้านในตำบลชอฮ์ดอดโฆดอ อำเภอชอฮ์ดอดโฆดอ เทศมณฑลกอลเอเยแกนจ์ จังหวัดเคร์มอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 1,172 คนใน 253 ครัวเรือน
โรงเรียนวูดสต็อก

| โรงเรียนวู๊ดสต็อก |
| --- | --- |


รัฐอุตตราขัณฑ์ 248 179 ประเทศอินเดีย
พิกัด: 30°27′14″N 78°6′3″E﻿ / ﻿30.45389°N 78.10083°E﻿ / 30.45389; 78.10083
ข้อมูล
ประเภท: อิสระ, ประจำ, นานาชาติ
คำขวัญ: ละติน: Palma non sine pulvere (No reward without effort)
ศาสนา: คริสต์
สถาปนา: 1854; 170 ปีที่แล้ว (1854)
อาจารย์ใหญ่: Craig Cook 
ระดับชั้น: KG-12
เพศ: สหศึกษา
การลงทะเบียน: นักเรียน 450 คน
ภาษาที่ใช้เป็นสื่อการสอน: อังกฤษ
สี:    น้ำตาล - ทอง
สัญลักษณ์: เสือ
หนังสือพิมพ์: The woodstocker
หนังสือรุ่น: Whispering Pine
เว็บไซต์: www.woodstockschool.in
โรงเรียนวู๊ดสต็อก (อังกฤษ: Woodstock School) เป็นโรงเรียนประจำ ที่อยู่ในรัฐอุตตราขัณฑ์ ประเทศอินเดีย มีตั้งแต่ระดับชั้นเนอร์สเซอรี่ จนถึงระดับชั้นมัธยมศึกษาปีที่ 6 (KG-Grade 12) เป็นโรงเรียนคริสเตียน และโรงเรียนนานาชาติ ส่วนใหญ่มีครูผู้สอนมากจากยุโรปและสหรัฐอเมริกา
ด้านวิชาการ

โรงเรียนวู๊ดสต็อกมีหลายทางเลือกให้สำหรับนักเรียนที่สำเร็จการศึกษา ทั้งเป็นโรงเรียนที่ได้รับการรับรองโดยสมาคมกลางของรัฐ และใบประกาศนียบัตรมีมาตรฐานเทียบเท่ากับประกาศนียบัตรระดับชั้นมัธยมปลายของสหรัฐอเมริกา โรงเรียนแห่งนี้เป็นศูนย์ทดสอบสำหรับการทดสอบของคณะกรรมการวิทยาลัย รวมทั้งการสอบSATและAdvanced Placement นอกจากนี้ การสอบIGCSEและการเตรียมการต่างๆได้มีการนำเสนอขึ้นที่วูดสต็อกแห่งนี้ ทางโรงเรียนยังได้มีการจัดเตรียมนักเรียนสำหรับการศึกษาต่อเนื่องในประเทศอินเดียโดยหน่วยงานวู๊ดสต็อก อินเดียน มาร์กชีท ซึ่งเป็นที่ยอมรับโดยสมาคมมหาวิทยาลัยอินเดีย คิดเป็น 10+2 ช่วงชั้นในระบบการศึกษาของอินเดีย
วิทยาเขต

วิทยาเขตของโรงเรียนวู๊ดสต็อกตั้งอยู่ในเขตปลายเทือกเขาหิมาลัยและ มี กระจาย ทั่ว พื้นที่ ประมาณ 250 ไร่ (1.0 ตารางกิโลเมตร) และตั้งอยู่ในพื้นที่ป่าที่มีความหลากหลายของพืชนานาชนิด อาทิ โอ๊ก และพันธุ์ไม้พุ่มต่างๆ
ศิษย์เก่า และนักเรียนไทยในปัจจุบัน

ธารินทร์ นิมมานเหมินทร์ และศิรินทร์ นิมมานเหมินทร์ (น้องชาย) เป็นศิษย์เก่าของโรงเรียนวู๊ดสต็อก รวมทั้งนิพัทธ์ พุกนะสุต เป็นอีกผู้หนึ่งที่เข้าโรงเรียนในรุ่นหลัง
ปัจจุบันมีนักเรียนชาวไทยเรียนอยู่ที่โรงเรียนแห่งนี้เป็นจำนวนค่อนข้างน้อย สาเหตุที่มีนักเรียนไทยน้อยคือ ค่าเล่าเรียนค่อนข้างสูง (ประมาณ 5 แสนบาทต่อปี) โดยทุก ๆ ปี ทางโรงเรียนจะมาที่เมืองไทยในช่วงกุมภาพันธ์ที่ศูนย์การประชุมแห่งชาติสิริกิติ์ ในงานที่มีชื่อว่า The Great Indian Education Fair
แหล่งข้อมูลอื่น

Woodstock School website
Woodstock School alumni website เก็บถาวร 2018-08-04 ที่ เวย์แบ็กแมชชีน
Winterline Foundation website เก็บถาวร 2017-11-19 ที่ เวย์แบ็กแมชชีน
จังหวัดฆูเซสถาน

| จังหวัดฆูเซสถาน استان خوزستان |
| --- | --- |
จังหวัด
ที่ตั้งของจังหวัดฆูเซสถานในอิหร่าน
พิกัด: 31°19′38″N 48°41′38″E﻿ / ﻿31.3273°N 48.6940°E﻿ / 31.3273; 48.6940
ประเทศ:  อิหร่าน
ภูมิภาค: ภูมิภาคหมายเลข 4
เมืองหลัก: แอฮ์วอซ
เทศมณฑล: 27
พื้นที่
 • ทั้งหมด: 64,055 ตร.กม. (24,732 ตร.ไมล์)
ประชากร (ค.ศ. 2016)
 • ทั้งหมด: 4,711,000 คน
 • ความหนาแน่น: 74 คน/ตร.กม. (190 คน/ตร.ไมล์)
เขตเวลา: UTC+03:30 (IRST)
 • ฤดูร้อน  (เวลาออมแสง): UTC+04:30 (IRDT)
ภาษาหลัก: เปอร์เซีย, อาหรับคูเซสถาน, บักติยารี, คูเซสถานถิ่นเปอร์เซีย, ควาซไคว, อาร์มีเนีย
จังหวัดฆูเซสถาน (เปอร์เซีย: استان خوزستان; Ostān-e Khūzestān) เป็นหนึ่งใน 31 จังหวัดของประเทศอิหร่าน ตั้งอยู่ทางตะวันตกเฉียงใต้ของประเทศ มีเนื้อที่ 64,055 ตารางกิโลเมตร มีพรมแดนติดกับประเทศอิรักและอ่าวเปอร์เซีย โดยมีเมืองหลักคืออะห์วาซ และจังหวัดเป็นที่ตั้งของเมืองโบราณซูซาในสมัยจักรวรรดิเปอร์เชีย
ในช่วงปี ค.ศ. 1980–1989 จังหวัดฆูเซสถานได้รับผลกระทบเป็นอย่างมากจากสงครามอิรัก–อิหร่าน
แหล่งข้อมูลอื่น

Official website of Khuzestan Governorship
Khuzestan Business Directory เก็บถาวร 2013-05-15 ที่ เวย์แบ็กแมชชีน
Khuzestan Travel Guide เก็บถาวร 2013-05-20 ที่ เวย์แบ็กแมชชีน
Images of Khuzestan เก็บถาวร 2007-09-27 ที่ เวย์แบ็กแมชชีน
Khuzestan: The First Front in the War on Iran? by Zoltan Grossman
Hamid-Reza Hosseini, Shush at the foot of Louvre (Shush dar dāman-e Louvre), in Persian, Jadid Online, 10 March 2009
Audio slideshow:  (6 min 31 sec)
Khuzestan Province` news
Houchang E. Chehabi (บ.ก.). "Regional Studies: Khuzistan". Bibliographia Iranica. USA: Iranian Studies Group at MIT. คลังข้อมูลเก่าเก็บจากแหล่งเดิมเมื่อ 2021-11-02. สืบค้นเมื่อ 2019-02-24. (Bibliography)
| ด ค กจังหวัดของประเทศอิหร่าน |
| --- | --- | --- |
|  กีลอน  แกซวีน  โกม  โกเลสถาน  เคร์มอน  เคร์มอนชอฮ์  เคอร์ดิสถาน  โคฮ์กีลูเยและบูเยแรฮ์แมด  ฆูเซสถาน  โฆรอซอนใต้  โฆรอซอนเหนือ  โฆรอซอเนแรแซวี  แชฮอร์แมฮอลและแบฆทียอรี  ซีสถานและบาโลชิสถาน  เซมนอน  แซนจอน  เตหะราน  บูเชฮร์  ฟอร์ส  มอแซนแดรอน  แมร์แคซี  แยซด์  โลเรสถาน  อาเซอร์ไบจานตะวันตก  อาเซอร์ไบจานตะวันออก  อีลอม  เอสแฟฮอน  แอร์แดบีล  แอลโบร์ซ  แฮเมดอน  โฮร์โมซกอน  |  กีลอน  แกซวีน  โกม  โกเลสถาน  เคร์มอน  เคร์มอนชอฮ์  เคอร์ดิสถาน  โคฮ์กีลูเยและบูเยแรฮ์แมด  ฆูเซสถาน  โฆรอซอนใต้  โฆรอซอนเหนือ  โฆรอซอเนแรแซวี  แชฮอร์แมฮอลและแบฆทียอรี  ซีสถานและบาโลชิสถาน  เซมนอน  แซนจอน  เตหะราน  บูเชฮร์  ฟอร์ส  มอแซนแดรอน  แมร์แคซี  แยซด์  โลเรสถาน  อาเซอร์ไบจานตะวันตก  อาเซอร์ไบจานตะวันออก  อีลอม  เอสแฟฮอน  แอร์แดบีล  แอลโบร์ซ  แฮเมดอน  โฮร์โมซกอน  |  |
หน่วยบัญชาการประจำสำนักพระราชวัง

| หน่วยบัญชาการประจำสำนักพระราชวัง |
| --- | --- |
Household Division
ตราของหน่วยบัญชาการประจำสำนักพระราชวัง
ประเทศ: สหราชอาณาจักร
เหล่า: กองทัพบกสหราชอาณาจักร
รูปแบบ: กองประจำการณ์
บทบาท: พลตรีผู้บังคับบัญชาหน่วยบัญชาการประจำสำนักพระราชวัง และเจ้าหน้าที่ทั่วไปผู้บังคับบัญชาเขตลอนดอน
ขึ้นกับ: เขตลอนดอน
คำขวัญ: ละติน: Septem juncta in uno, แปลตรงตัว 'เจ็ดร่วมกันเป็นหนึ่ง'
เว็บไซต์: www.householddivision.org.uk
ผู้บังคับบัญชา
ผู้บังคับการกรมทหารหน่วยบัญชาการประจำสำนักพระราชวัง: สมเด็จพระเจ้าชาลส์ที่ 3 แห่งสหราชอาณาจักร
พลตรีผู้บังคับบัญชาหน่วยบัญชาการประจำสำนักพระราชวัง: พลตรี เจมส์ โบว์เดอร์ OBE
รองผู้บัญชาการ, หน่วยบัญชาการประจำสำนักพระราชวัง: พันเอก กาย สโตน LVO
พันตรีกองพลน้อย, หน่วยบัญชาการประจำสำนักพระราชวัง: พันโท เจมส์ ชอว์
จ่าสิบเอกกองทหารรักษาการณ์: สิบเอกพิเศษ, แอนดรูว์ 'เวิร์น' สโตกส์ OBE , MVO
หน่วยบัญชาการประจำสำนักพระราชวัง (อังกฤษ: Household Division) เป็นส่วนหนึ่งของเขตลอนดอนกองทัพบกสหราชอาณาจักร ประกอบด้วยกรมทหารรักษาพระองค์เดินเท้า 5 กรม และกรมทหารม้ารักษาพระองค์ 2 กรม หน่วยนี้มีหน้าที่รับผิดชอบในการปฏิบัติหน้าที่สาธารณะและรัฐพิธีในลอนดอนและวินด์เซอร์ หน้าที่ดังกล่าวได้แก่ การเปิดรัฐสภา สวนสนามวันเฉลิมพระชนมพรรษา และพิธีเปลี่ยนกองทหารรักษาพระองค์
องค์ประกอบ

ในสหราชอาณาจักร หน่วยบัญชาการประจำสำนักพระราชวัง ประกอบไปด้วย 7 กรมทหาร ซึ่งเป็นที่มาของคำขวัญของหน่วยบัญชาการว่า Septem juncta in uno (ภาษาลาติน แปลว่า "เจ็ดร่วมกันเป็นหนึ่ง") หน่วยบัญชาการประจำสำนักพระราชวังประกอบไปด้วยกรมทหารม้ารักษาพระองค์ ซึ่งรวมไปถึงกองทหารรักษาพระองค์และเดอะบลูแอนด์รอยัล ตลอดจนกองทหารรักษาการณ์ 5 กรม ได้แก่ เกรนาเดียการ์ด, โคลด์สตรีมการ์ด, สกอตส์การ์ด, ไอริชการ์ด และเวลช์การ์ด หน่วยบัญชาการประจำสำนักพระราชวังยังหมายรวมถึงกองร้อยเพิ่มเติมดังต่อไปนี้: กองร้อยไนเมแกน – เกรนาเดียการ์ด, กองร้อยที่ 7 – โคลด์สตรีมการ์ด, กองร้อยเอฟ – สกอตส์การ์ด, กองร้อยที่ 9 และ 12 – ไอริชการ์ด หน่วยบัญชาการประจำสำนักพระราชวังรับคำสั่งจากพลตรีผู้บังคับบัญชาหน่วยบัญชาการประจำสำนักพระราชวังซึ่งเป็นผู้บังคับบัญชาเขตลอนดอน
ประวัติ

หน่วยบัญชาการประจำสำนักพระราชวังเคยรับผิดชอบพิธีเปลี่ยนกองรักษาการณ์ให้กับสถาบันหลายแห่งในลอนดอน ในปี พ.ศ. 2362 หน่วยบัญชาการประจำสำนักพระราชวังได้ดูแลพิธีเปลี่ยนเวรยามสิบแห่งสำหรับป้อมรักษาการณ์ 89 แห่ง ซึ่งรวมไปถึง พิพิธภัณฑ์บริติช, พระราชวังเค็นซิงตัน, สถานพยาบาลทหาร, เรือนจำซาวอย และโรงพยาบาลยอร์ค นอกจากนี้หน่วยบัญชาการประจำสำนักพระราชวังยังจัดให้มีการรักษาการณ์ช่วงกลางคืนให้กับธนาคารแห่งประเทศอังกฤษ, คอเวินท์การ์เดินโอเปราเฮาส์ และเธียเตอร์รอยัล, ดรูรีเลน อย่างไรก็ตาม ภารกิจเหล่านี้ของหน่วยบัญชาการประจำสำนักพระราชวังในก่อนหน้านี้นอกเหนือจากการเป็นทหารรักษาพระองค์ได้ยุติลงในช่วงปลายคริสศตวรรษที่ 19 ระหว่างปี พ.ศ. 2493 ถึง 2511 หน่วยบัญชาการประจำสำนักพระราชวังเป็นที่รู้จักในชื่อว่ากองพลน้อยประจำสำนักพระราชวัง (Household Brigade)
หน่วยที่คล้ายคลึงกันในเครือจักรภพ

หน่วยทหารอื่น ๆ ในเครือจักรภพแห่งประชาชาติทำหน้าที่คล้ายคลึงกันกับหน่วยบัญชาการประจำสำนักพระราชวังของกองทัพบกสหราชอาณาจักร
หน่วยที่คล้ายคลึงกันในเครือจักรภพ > ออสเตรเลีย

ในปี พ.ศ. 2543 กองกำลังป้องกันตนเองออสเตรเลียได้จัดตั้งหน่วยพิทักษ์สหพันธ์ออสเตรเลียขึ้นมา โดยเป็นหน่วยพิธีการหน่วยแรกในประวัติศาสตร์ของกองกำลังออสเตรเลียเพื่อเฉลิมฉลองครบรอบหนึ่งร้อยปีแห่งสหพันธ์ออสเตรเลีย หน่วยนี้ทำหน้าที่เป็นหน่วยพิธีการในนามของรัฐบาลออสเตรเลีย เช่น การจัดแถวกองเกียรติยศ และราชองค์รักษ์สำหรับราชวงศ์
หน่วยที่คล้ายคลึงกันในเครือจักรภพ > แคนาดา

ข้อมูลเพิ่มเติม: พระมหากษัตริย์แคนาดา
ในแคนาดา มีกรมทหารรักษาพระองค์เดินเท้า 2 กรม ได้แก่ ทหารรักษาพระองค์เดินเท้าของผู้สำเร็จราชการ (Governor General's Foot Guards) และเกรนาเดียการ์ดของแคดาดา (Canadian Grenadier Guards) มีหน้าที่รับผิดชอบในการสับเปลี่ยนเวรยามของกองรักษาการณ์ ณ ทำเนียบผู้สำเร็จราชการฯ (Rideau Hall) ซึ่งเป็นที่ประทับของพระมหากษัตริย์และผู้สำเร็จราชการในออตตาวา และในพิธีฉลองธงชัยเฉลิมพล ณ พาเลียเมนท์ ฮิลล์ (Parliament Hill) ในออตตาวา
หน่วยที่คล้ายคลึงกันในเครือจักรภพ > อินเดีย

องครักษ์ของประธานาธิบดีเป็นระบบที่สืบทอดมาจากองครักษ์ของผู้สำเร็จราชการ (Governor General's Bodyguard) ซึ่งถูกก่อตั้งขึ้นในปี พ.ศ. 2316 ในฐานะของกองกำลังผู้ว่าการแห่งโมกุล (Governor's Troop of Moghuls) โดยมีบทบาทหลักคือการคุ้มกันและปกป้องประธานาธิบดีอินเดีย
หน่วยที่คล้ายคลึงกันในเครือจักรภพ > มาเลเซีย

กองพลน้อยยานเกราะหลวง กองพันทหารม้าพิธีการของกองทัพบกมาเลเซียมีหน้าที่คุ้มกันและปกป้องยังดีเปอร์ตวนอากงและราจาเปอร์ไมซูรีอากง (พระมหากษัตริย์และพระราชินีแห่งมาเลเซีย) และมีหน้าที่รับผิดชอบในการสับเปลี่ยนเวรยามของกองรักษาการณ์ ณ อิสตานา เนการา ซึ่งเป็นพระราชวังในกัวลาลัมเปอร์ กรมทหารมาเลย์ (Royal Malay Regiment) มักประกอบพิธีเปลี่ยนกองรักษาการณ์ให้กับพระบรมวงศานุวงศ์และการมาเยือนของบุคคลสำคัญ
ระเบียงภาพ

ประธานาธิบดีบารัค โอบามาของสหรัฐ กำลังตรวจแถวกองเกียรติยศของหน่วยพิทักษ์สหพันธ์ออสเตรเลีย ในปี 2554
นายกรัฐมนตรีเยอรมันตะวันตก ลูทวิช แอร์ฮาร์ท ตรวจแถวกองเกียรติยศของหน่วยแคนาเดียนการ์ด เมื่อปี 2507
ทหารรักษาพระองค์เดินเท้าของผู้สำเร็จราชการสองนาย ยืนเฝ้าอยู่ที่ทางเข้าหลักของบริเวณที่ประทับของกษัตริย์และอุปราช ที่ ทำเนียบผู้สำเร็จราชการฯ ในออตตาวา 2555
สมาชิกขององครักษ์ของประธานาธิบดี ถือเป็นกรมทหารม้าที่อาวุโสที่สุดของกองทัพอินเดีย
นายกรัฐมนตรี นเรนทรา โมดี ของอินเดีย รับความเคารพจากกองเกียรติยศแห่งกรมทหารมาเลย์
ดูเพิ่ม

ราชองครักษ์
แหล่งข้อมูลอื่น

เว็บไซต์ทางการ
Household Cavalry website
ทหารจากกรมทหารม้ารักษาพระองค์ในช่วงพิธีฉลองธงชัยเฉลิมพล ประจำปี 2561
จ่าสิบเอกของของ เวลช์การ์ด และ โคลด์สตรีมการ์ด ระหว่างรัฐพิธีเปิดประชุมรัฐสภาปี 2558
โคลด์สตรีมการ์ดวางธงชัยเฉลิมพลเก่าของตน หลังจากได้รับธงชัยเฉลิมพลใหม่ จากสมเด็จพระราชินีนาถเอลิซาเบธที่ 2 ซึ่งเป็นผู้บังคับการของพวกเขาในปี 2556
แซแนกาผู้ลูก

รูปแกะสลักโบราณครึ่งตัวของแซแนกาผู้ลูก (พิพิธภัณฑ์โบราณคดี เบอร์ลิน)
แซแนกาผู้ลูก มีชื่อเต็มว่า ลูกิอุส อันไนอุส แซแนกา (ละติน: Lvcivs Annaevs Seneca; ประมาณ พ.ศ. 140 - พ.ศ. 608) เป็นนักเขียน เจ้าลัทธิสโตอิกโรมัน นักปรัชญา รัฐบุรุษ นักเขียนบทละคร และมีงานหนึ่งที่เรียกได้ว่าเป็นนักเขียนเรื่องขำขัน บุรุษแห่งยุคเงินของวรรณกรรมละติน (Silver Age of Latin literature)
ประวัติ

แซแนกาผู้ลูกเกิดที่เมืองกอร์ดุบาในฮิสปานิอา (คาบสมุทรไอบีเรีย ซึ่งปัจจุบันคือประเทศสเปนและโปรตุเกส) แซแนกาเป็นบุตรคนที่ 2 ของแฮ็ลวิอา และมาร์กุส อันไนอุส แซแนกา นักวาทศิลป์ผู้มั่งคั่งผู้มีชื่อเสียงและเป็นที่รู้จักในนามของ "แซแนกาผู้พ่อ" แซแนกาเป็นนักพูดยอดเยี่ยมตั้งแต่สมัยเรียนหนังสือ เริ่มอาชีพด้านกฎหมายและการเมือง มีชื่อเสียงมากไม่ใช่เฉพาะด้านกฎหมาย แต่ยังเป็นนักเขียนที่มีความสามารถ แต่ไม่เป็นที่โปรดปรานของจักรพรรดิกาลิกุลาเท่าใดนัก
ในปี พ.ศ. 584 รัชสมัยของจักรพรรดิเกลาดิอุส จักรพรรดิองค์ต่อมา แซแนกาถูกเนรเทศไปอยู่ที่เกาะคอร์ซิกา ซึ่งเขาก็ยังคงสอนปรัชญาและวิทยาศาสตร์ธรรมชาติ ปี พ.ศ. 592 แซแนกาได้รับเชิญให้กลับมาเป็นอาจารย์สอนมกุฎราชกุมารซึ่งต่อมาคือจักรพรรดิแนโร ถือว่าเป็นแซแนกาเป็นที่ปรึกษาให้กับแนโร เขาได้อบรมสั่งสอนจักรพรรดิในเรื่องศิลปะการปกครอง และยึดหลักขันติ หิริ โอตตัปปะ ผสมไปกับอหิงสา รวม ๆ กันเรียกว่า ปรัชญาสโตอิก (stoic philosophy) ซึ่งเป็นหลักธรรมที่สอนให้ผู้คนในยุคก่อนคริสตกาลให้รู้จักอดทน กำจัดตัณหาและราคจริตให้หมดไป
ในปี พ.ศ. 594 แซแนกาสมรสกับสตรีที่ผู้ทรงอิทธิพลและได้รับแต่งตั้งให้เป็นผู้พิพากษาในสมัยนั้น ยุคต้นของสมัยจักรพรรดิแนโร แซแนกาเป็นขุนนางที่มีชื่อเสียงและมีอำนาจมาก แต่ศัตรูของเขาพยายามยุแหย่ให้จักรพรรดิแนโรมองเขาในแง่ร้าย จนในปี พ.ศ. 605 แซแนกาได้ลาออกจากการเป็นขุนนาง หันมาทุ่มเทงานเขียนด้านปรัชญา
ผลงาน

ช่วงที่เขากำลังรุ่งเรืองนั้น เขาไดินิพนธ์บทละครประเภทโศกนาฏกรรมเอาไว้ถึงเก้าเรื่องด้วยกัน และเรื่องกินใจที่มีผู้คนอ่านมากที่สุด เห็นจะได้แก่เรื่อง ไทเอสตีส (Thyestes) ซึ่งมีเนื้อหาตอนหนึ่งเล่าถึงตัวละครชายที่นั่งกินเลี้ยงอยู่ในงานฉลอง โดยมิได้ล่วงรู้เลยว่า อาหารจานหลักนั้นเป็นเนื้อของลูกชายของตนเอง
เมื่อแนโรได้ครองบัลลังก์ในปี พ.ศ. 597 ก็ได้ให้ความเชื่อถือแซแนกายิ่งกว่าที่ปรึกษาคนอื่น ๆ แต่หลังจากนั้น 8 ปี แซแนกาก็หลุดจากตำแหน่ง อาจเป็นเพราะนโยบายของเขานั้นนิ่มนวลเกินไป ไม่เคยเกะกะรุกรานฝ่ายค้าน และแนโรซึ่งมีนิสัยบุ่มบ่ามจึงไม่ชอบนัก
แซแนกาผู้ลูกซึ่งถือเป็นนักปรัชญาในกลุ่มลัทธิสโตอิก ได้เขียนถึงลูกีลิอุส (ในจดหมายฉบับที่ 55) ไว้ว่า
ที่ที่เราอยู่นั้นแม้ไม่อาจช่วยให้เรามีจิตสงบได้ แต่จิตวิญญาณต่างหากที่ทำให้ทุกสิ่งเป็นที่พึงใจสำหรับเรา ข้าเคยพบเห็นผู้ซึ่งหม่นหมองเศร้าสร้อยในคฤหาสน์อันเต็มไปด้วยความรื่นเริง และผู้ที่เก็บตัวอยู่สันโดษแต่ดูราวกับจะออกลุกขึ้นวิ่งอยู่กระนั้น ดังนั้นจึงไม่มีเหตุผลใดให้ท่านคิดเอาว่า ท่านไม่สามารถสงบจิตได้เท่าที่ควร เพียงเพราะท่านมิได้อยู่ในกัมปานิอา

เหตุใดท่านจะไม่สามารถทำได้เพราะเรื่องนั้นเล่า ส่งกระแสความคิดของท่านเดินทางมายังที่นี่สิ ไม่มีสิ่งใดดอกที่จะห้ามไม่ให้ท่านได้เข้าร่วมสังสรรค์กับเหล่าเพื่อนผู้อยู่ห่างไกลบ่อยครั้งได้เท่าที่ท่านต้องการและเนิ่นนานได้ดังที่ท่านปรารถนา ความรื่นรมย์จากการสมาคมซึ่งไม่มีสิ่งใดเทียบเทียมได้นั้นเป็นความรื่นรมย์ที่เราได้รับมากยิ่งขึ้นเมื่ออยู่ห่างไกลกัน ด้วยการมีเพื่อนอยู่ด้วยนั้นทำให้เราเหลิงเหตุ เพราะเราพูดคุยกัน เดินไปด้วยกัน นั่งอยู่ด้วยกันได้ทุกเมื่อยามแยกจากกันไป เราก็ไม่ได้นึกถึงผู้ที่เราเพิ่งได้พบมาแม้แต่น้อย เหตุผลที่ว่าทำไมเราจึงควรอดทนรับสภาพยามมิได้พบปะกันก็คือความจริงที่ว่า พวกเราทุกคนล้วนละห่างจากเพื่อน แม้พวกเขาจะอยู่ใกล้แถวนั้นก็ตาม เราละจากเพื่อนในค่ำคืนที่อยู่ห่างกันในการกระทำกิจทั้งหลายที่ทำให้แต่ละคนมีธุระยุ่งอยู่เป็นนิจ ไปจนถึงในยามที่เราศึกษาอยู่ลำพังเป็นส่วนตัวและยามเราออกเดินทางสู่ชนบทแล้ว ท่านจะเห็นว่าช่วงเวลายามอยู่ต่างแดนนั้นมิได้เพิกถอนสิทธิเรามากเท่าใดนักดอก

การถือครองสิทธิในตัวเพื่อนนั้นควรเป็นการถือครองสิทธิทางจิตวิญญาณ จิตวิญญาณมิเคยห่างหาย จิตวิญญาณพบผู้ใดก็ได้ตามต้องการทุก ๆ วัน ดังนั้นขอให้ท่านได้ศึกษาร่วมกับข้า ได้กินอาหารร่วมกับข้าและได้เดินไปกับข้าด้วย ชีวิตคงเป็นสิ่งจำกัดเหลือเกินหากมีสิ่งใดก็ตามมาขวางกั้นจินตนาการ ข้าพบท่านท่านลูกีลิอุส ข้าได้ยินท่าน ณ ชั่วขณะนี้ ข้ารู้สึกว่าท่านอยู่ ณ ที่นี้ จนข้าอดสงสัยไม่ได้ว่า ข้าไม่ควรเริ่มเขียนบันทึกฝากถึงท่านแทนจดหมายหรืออย่างไรกัน!
การเสียชีวิต

ในปี พ.ศ. 608 แซแนกาผู้ลูกถูกกล่าวหาว่าเขียนงานพาดพิงถึงจักรพรรดิแนโร ในที่สุดเขาได้ปลิดชีพตัวเองตามพระประสงค์ของจักรพรรดิ เพราะยึดมั่นในลัทธิสโตอิก ซึ่งสอนให้ยอมรับทุกอย่างแต่โดยดี เขาใช้มีดโกนเฉือนเส้นเลือดใหญ่ ปล่อยให้โลหิตไหลรินออกจากร่างกายอย่างช้า ๆ และสิ้นชีวิตอย่างเงียบ ๆ แนวคิดของแซแนกายึดหลักลัทธิสโตอิก เน้นคุณธรรม ได้แก่การเสนอแนวคิดและคำคมต่าง ๆ มากมาย อาทิ การเรียนรู้ชีวิตที่ไม่ใช่เฉพาะแค่ในโรงเรียน ผู้ที่มีไม่มากไม่ใช่คนจน คนจนคือผู้ที่อยากมีโดยไม่รู้จักพอ
งานเขียนที่ชื่อว่า ว่าด้วยความปรานี (De Clementia) เขียนถึงจักรพรรดิแนโร บ่งบอกคุณลักษณะของจักรพรรดิที่แท้จริงซึ่งต้องมีเมตตาเป็นอำนาจสูงสุด งานเขียนของเขาทรงอิทธิพลต่อนักคิดนักเขียนในยุคคริสต์ศตวรรษที่ 16 และ 18 อาทิ ฌ็อง กาลแว็ง, มีแชล เดอ มงแตญ, ฌ็อง-ฌัก รูโซ เป็นต้น